paparoon siya sa bahay ni makaraig upang sabihin ang tungkol sa pagsandali. sa kalapit ng bahay ng mayamang nag aaral ay nakapuna ng mga bulong bulungan at mahiwagang hudyatan ng mga kapitbahay. sa dahilang hindi talos ng binata ang sanhi ng pinag uusapan ay palagay na ipinatuloy ang kaniyang lakad at pumasok sa pintuan. dalawang bantay na veterana ang sumalubong sa kaniyat siyay tinanong kung ano ang ibig. nahalata ni basilio na siyay nagbiglabigla ngunit hindi na makaurong. hinahanap ko ang aking kaibigang si makaraig ang patuloy na sagot. ang mga bantay ay nagtinginan. mag antay kayo rito ang sabi sa kaniya ng isa, antabayanan ninyo ang kabo. si basilio ay napakagat labi, at ang mga pangungusap ni simoun ay muling umugong sa kaniyang tainga. hinuhuli kaya si makaraig? ang inisip niya, ngunit hindi nakapangahas na magtanong. hindi nag antay nang malaon; ng sandaling yaon ay pumapanaog si makaraig na masayang nakikipag usap sa kabo, na kapuwa pinangungunahan ng isang alguacil .